14.3.2022
RO
Jurnalul Oficial al Uniunii Europene
L 85/7
(6)
În avizele sale din 27 ianuarie 2015 (4), autoritatea a concluzionat că, în condițiile de utilizare propuse, acidul citric produs de Aspergillus niger (DSM 25794 sau CGMCC 4513/CGMCC 5751 sau CICC 40347/CGMCC 5343) nu are efecte adverse asupra sănătății animalelor, asupra siguranței consumatorilor sau asupra mediului.
Ea a concluzionat, de asemenea, că aditivul are efecte potențial periculoase asupra pielii, mucoaselor și ochilor și că expunerea prin inhalare constituie un risc.
Prin urmare, Comisia consideră că este necesar să fie luate măsuri adecvate de protecție pentru a se preveni efectele negative asupra sănătății umane, îndeosebi în ceea ce îi privește pe utilizatorii aditivului.
Autoritatea a concluzionat, de asemenea, că substanța poate avea potențialul de a acționa în calitate de corector de aciditate în hrana pentru animale.
Cu toate acestea, eficacitatea sa în calitate de conservant, deși bine recunoscută în ceea ce privește produsele alimentare, nu a fost suficient demonstrată din cauza lipsei unei analize statistice în studiul de proiectare.
(7)
În pofida caracterului insuficient al demonstrației statistice în cadrul studiilor furnizate, autorizația acordată deja acidului citric pentru uz alimentar pentru aceeași funcție a fost considerată o indicație suficientă a eficacității substanței în calitate de conservant, în condițiile prevăzute de Regulamentul (CE) nr.
429/2008 al Comisiei (5).
(8)
În avizele sale din 1 iulie 2014 (6) și 8 septembrie 2015 (7), autoritatea a concluzionat că, în condițiile de utilizare propuse, acidul sorbic și sorbatul de potasiu nu au efecte adverse asupra sănătății animalelor, asupra siguranței consumatorilor sau asupra mediului.
Ea a concluzionat, de asemenea, că aditivii sunt iritanți pentru piele, ochi și căile respiratorii.
Prin urmare, Comisia consideră că este necesar să fie luate măsuri adecvate de protecție pentru a se preveni efectele negative asupra sănătății umane, îndeosebi în ceea ce îi privește pe utilizatorii aditivului.
Autoritatea a concluzionat, de asemenea, că acidul sorbic și sorbatul de potasiu sunt aditivi alimentari autorizați în Uniune pentru utilizarea în calitate de conservanți.
Este de așteptat în mod rezonabil ca efectul observat în produsele alimentare să fie observat și în hrana pentru animale atunci când aceste substanțe sunt utilizate în concentrații comparabile și în condiții similare.
(9)
În avizele sale din 1 februarie 2012 (8) și 6 mai 2021 (9), autoritatea a concluzionat că, în condițiile de utilizare propuse, acidul acetic, diacetatul de sodiu și acetatul de calciu nu au efecte adverse asupra sănătății animalelor, asupra siguranței consumatorilor sau asupra mediului.
Ea a concluzionat, de asemenea, că acidul diluat este considerat iritant, în timp ce, în concentrații mai mari, acesta este coroziv și prezintă un risc deosebit pentru ochi.
Prin urmare, Comisia consideră că este necesar să fie luate măsuri adecvate de protecție pentru a se preveni efectele negative asupra sănătății umane, îndeosebi în ceea ce îi privește pe utilizatorii aditivului.
Autoritatea a concluzionat, de asemenea, că acidul acetic, diacetatul de sodiu și acetatul de calciu sunt aditivi alimentari autorizați în Uniune pentru utilizarea în calitate de conservanți.
Este de așteptat în mod rezonabil ca efectul observat în produsele alimentare să fie observat și în hrana pentru animale atunci când aceste substanțe sunt utilizate în concentrații comparabile și în condiții similare.
(10)
În avizul său din 16 noiembrie 2011 (10), autoritatea a concluzionat că, în condițiile de utilizare propuse, acidul propionic, propionatul de sodiu, propionatul de calciu și propionatul de amoniu nu au efecte adverse asupra sănătății animalelor, asupra siguranței consumatorilor sau asupra mediului.
Ea a concluzionat, de asemenea, că acidul propionic, propionatul de sodiu, propionatul de calciu și propionatul de amoniu sunt corozivi pentru piele, mucoase și ochi.
Prin urmare, Comisia consideră că este necesar să fie luate măsuri adecvate de protecție pentru a se preveni efectele negative asupra sănătății umane, îndeosebi în ceea ce îi privește pe utilizatorii aditivului.
Autoritatea a concluzionat, de asemenea, că acidul propionic, propionatul de sodiu, propionatul de calciu și propionatul de amoniu au potențialul de a acționa în calitate de conservanți în hrana pentru animale.
(4) EFSA Journal 2015;13(2):4009 și EFSA Journal 2015;13(2):4010.
(5) Regulamentul (CE) nr.
429/2008 al Comisiei din 25 aprilie 2008 privind normele de punere în aplicare a Regulamentului (CE) nr.
1831/2003 al Parlamentului European și al Consiliului cu privire la pregătirea și prezentarea cererilor, precum și la evaluarea și autorizarea aditivilor din hrana animalelor (JO L 133, 22.5.2008, p. 57).
(6) EFSA Journal 2014;12(7):3792.
(7) EFSA Journal 2015;13(9):4239.
(8) EFSA Journal 2012;10(2):2571.
(9) EFSA Journal 2021;19(5):6615.
(10) EFSA Journal 2011;9(12):2446.